Likumprojekts

**Grozījumi Mobilizācijas likumā**

Izdarīt Mobilizācijas likumā (Latvijas Republikas Saeimas un Ministru Kabineta Ziņotājs, 2002, 14. nr.; Latvijas Vēstnesis, 2003, 168. nr.; 2004, 90. nr.; 2006, 83., 180. nr.; 2010, 157. nr.; 2019, 259A. nr.) šādus grozījumus:

1. Papildināt 3. panta trešās daļas 1. punktu pēc vārda "izsludināta" ar vārdiem "izņēmuma stāvokļa vai".

2. Izslēgt 9. panta 1. punktu.

3. Aizstāt 10. panta pirmās daļas 1. punktā vārdus "Krīzes vadības padome" ar vārdiem "Ministru kabinets".

4. Izteikt 13. pantu šādā redakcijā:

"**13. pants. Pilsoņu iesaukšana aktīvajā dienestā**

Latvijas pilsoņu – rezerves karavīru un rezervistu – iesaukšana aktīvajā dienestā mobilizācijas gadījumā notiek saskaņā ar Militārā dienesta likumu Ministru kabineta noteiktajā kārtībā. Zemessargu mobilizācija notiek Latvijas Republikas Zemessardzes likumā noteiktajā kārtībā."

5. Papildināt 14. panta pirmo daļu ar otro teikumu šādā redakcijā:

"Mobilizācijai nav pakļautas šā likuma 14.1 panta pirmajā un otrajā daļā minētās personas."

6. Papildināt likumu ar 14.1pantu šādā redakcijā:

"**14.1 pants. Izņēmumi pilsoņu iesaukšanai aktīvajā dienestā un iedzīvotāju mobilizācijai civilās aizsardzības formējumos un civilās aizsardzības pasākumu veikšanai**

(1) Šā likuma 13. un 14. pantā minētajai mobilizācijai nav pakļautas šādas personas:

1) Valsts prezidents un Valsts prezidenta kancelejas amatpersona;

2) Saeimas deputāts;

3) Eiropas Parlamenta deputāts;

4) Eiropas Savienības komisārs;

5) Ministru kabineta loceklis;

6) ministrijas valsts sekretārs;

7) Valsts kancelejas direktors;

8) Valsts ieņēmumu dienesta ģenerāldirektors;

9) Valsts kases pārvaldnieks;

10) tiesībsargs;

11) Latvijas Bankas prezidents, prezidenta vietnieks un padomes loceklis;

12) valsts kontrolieris un Valsts kontroles padomes loceklis;

13) Finanšu un kapitāla tirgus komisijas priekšsēdētājs un padomes loceklis;

14) Nacionālās elektronisko plašsaziņas līdzekļu padomes priekšsēdētājs, priekšsēdētāja vietnieks un padomes loceklis;

15) Sabiedrisko pakalpojumu regulēšanas komisijas padomes priekšsēdētājs un padomes loceklis;

16) Satversmes tiesas tiesnesis;

17) Augstākās tiesas tiesnesis;

18) apgabaltiesas tiesnesis;

19) rajona (pilsētas) tiesas tiesnesis;

20) ģenerālprokurors un prokurors, kas norīkots darbam karatiesā;

21) advokāts, kas norīkots darbam karatiesā;

22) Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālajām dienesta pakāpēm un darbinieks;

23) valsts drošības iestādes amatpersona un darbinieks;

24) Latvijas Republikas diplomātisko un konsulāro pārstāvniecību ārvalstīs darbinieks;

25) pašvaldības deputāts;

26) pašvaldības izpilddirektors;

27) pašvaldības policijas darbinieks;

28) ostas policijas darbinieks;

(2) Ministru kabinets atkarībā no valsts apdraudējuma veida, tā intensitātes un rakstura var lemt par mobilizācijas izņēmumu attiecināšanu uz citām valsts un pašvaldības institūciju amatpersonām vai darbiniekiem vai personām, kuras atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību.

(3) Ministru kabinets nosaka kārtību, kādā šā panta otrajā daļā minētajām personām piemēro izņēmumus pilsoņu iesaukšanai aktīvajā dienestā un iedzīvotāju mobilizācijai civilās aizsardzības formējumos un civilās aizsardzības pasākumu veikšanai, kā arī kārtību, kādā Nacionālo bruņoto spēku rezerves uzskaites struktūrvienību informē par šā panta pirmajā un otrajā daļā minētajām personām."

7. Papildināt likumu ar pārejas noteikumu šādā redakcijā:

"**Pārejas noteikums**

Grozījums šā likuma 13. pantā par tā izteikšanu jaunā redakcijā stājas spēkā vienlaikus ar grozījumiem Latvijas Republikas Zemessardzes likumā, kas paredz zemessargu mobilizācijas kārtību."

Ministru prezidenta biedrs,

aizsardzības ministrs

A. Pabriks